मैले यो चिठी प्रेषित गर्नुको कारण के हो भने म अहिलेसम्म पनि न्यायको पर्खाईमा छु। अदालतबाट पक्राउ आदेश जारी भएको महिनौ बित्दा पनि मेरो छोरीको हत्यामा संलग्न अभियुक्तहरु पक्राउ परेका छैनन्। त्यसैले म राज्यको यस्तो उदासिनताको कारण जान्न चाहन्छु। कानूनको शासनमा यहाको पूर्ण प्रतिबद्धता र विश्वास छ भने न्याय हुन्छ भन्नेमा म पूर्ण आशावादी छु। त्यसैले अदालतको आदेश मुताबिक अदालतले पक्राउ आदेश जारी गरेका अभियुक्तहरु महासेनानी बबी खत्री तथा सेनानी निरञ्जन बस्नेत र सहसेनानीद्धय अमित पुन, सुनिल अधिकारी र तुरुन्त पक्राउ गरी कारवाहीको प्रक्रिया अगाडि बढाइदिनु हुन अनुरोध गर्दछु।
